
                                                 Nr.23/54/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru completarea Legii nr.13/2007 - Legea energiei electrice, transmisă cu adresa nr.P.L.x 54 din 16 martie 2010.



În raport de conţinutul reglementării, proiectul de lege face parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian IANCU

    Nr.23/54/2010
R A P O R T

asupra proiectului de Lege pentru completarea Legii nr.13/2007 - Legea energiei electrice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru completarea Legii nr.13/2007 - Legea energiei electrice, transmisă cu adresa nr.P.L.x 54 din 16 martie 2010, înregistrată la comisie sub nr.23/54 din 17 martie 2010.


Senatul a adoptat proiectul de Lege, în şedinţa din 24 februarie 2010.



Comisia juridică, de disciplină şi imunităţi şi Comisia pentru politică economică, reformă şi privatizare au avizat favorabil proiectul de lege, cu avizele nr.PLx 54/13.04.2010, respectiv 21/85/24.03.2010.


Guvernul, prin punctul de vedere transmis cu adresa 422 din 19 februarie 2010, nu susţine adoptarea proiectului de lege, provenit dintr-o iniţiativă legislativă a unui grup de 13 senatori.


Consiliul Legislativ, cu avizul nr. 1127 din 5 octombrie 2009, a avizat favorabil propunerea legislativă, formulând observaţii şi propuneri care au fost preluate.


Proiectul de lege are ca obiect completarea Legea energiei electrice nr.13/2007,  în sensul stabilirii unui maxim de timp pentru operatorul de distribuţie a energiei electrice până la restabilirea alimentării în cazul întreruperilor neplanificate.


Membrii Comisiei pentru industrii şi servicii au examinat proiectul de lege în şedinţa din 19 februarie 2013 şi au hotărât, în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 26 iulie 2012, a fost abrogată expres Legea nr.13/2007, iar iniţiativa legislativă a rămas fără obiect.



La lucrările comisiei au fost prezenţi 27 de deputaţi din totalul de 29 de membri ai comisiei.
                    
În raport de conţinutul normativ al reglementării, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.
                   PREŞEDINTE,                                       SECRETAR,

                   Iulian IANCU                                   Radu-Bogdan ŢÎMPĂU                                                     
Consilier parlamentar,
Silvia Vlăsceanu

